text: VitnisburðarKristnilívKirkja og samkomaMentan og SamfelagAndaktBóka- og filmsumrøðurBloggurUng
text: #000000
text: MyndasavnSangir og akkordirTalusavnTilmeldingar til tiltøkKalendariNethandil
text: #000001
text: Nýggjársdag fer Jesus undir okkara byrðu
text: #000002
text: Hví halda vit gudstænastu nýggjársdag? Er tað ikki ein verðsligur merkisdagur? Soleiðis minnist eg, at lærari okkara í liturgikki á Pastoralseminariinum í Keypmannahavn spurdi, retoriskt. Tí hann svaraði sjálvur: Nýggjársdagur er eisini ein kirkjuligur høgtíðsdagur, tí hann er áttandi jóladagur, tá vit hátíðarhalda, at Jesus varð umskorin og fekk navnið Jesus.
text: #000003
text: “Og tá ið átta dagar vóru lidnir, og hann skuldi verða umskorin, tá varð navn hansara kallað Jesus, soleiðis sum tað var kallað av einglinum, áðrenn hann var gitin í móðurlívi” (Luk 2,21).
text: #000004
text: Prædikuteksturin til nýggjársdag er stytsti prædikutekstur í kirkjuárinum. Bert eitt einstakt vers. Men her er nóg mikið at koma saman um til gudstænastu! Og eisini nóg mikið at liva uppá alt árið! Tí tað er boðskapurin um navnið Jesus. Og í bíbilskari fatan er navnið persónurin, tað er alt tað, persónurin er og stendur fyri.
text: #000005
text: Longu tá Gabriel eingil vitjaði Mariu og segði henni, at hon skuldi verða við barn og eiga ein son, segði hann, at drongurin skuldi eita Jesus. “Hann skal verða stórur og verða kallaður sonur hins hægsta, og Gud Harrin skal geva honum hásæti Dávids, faðirs hansara; og hann skal verða kongur yvir ætt Jákups allar ævir, og á kongadømi hansara skal eingin endi verða” (Luk 1,32-22).
text: #000006
text: Navnið Jesus er ein styttur formur av Jósva, sum merkir “Harrin frelsir” ella “Harrin er frelsa”. Tí sum eingil Harrans eisini segði við Jósef í dreymi: “Og hon skal føða ein son, og Jesus skalt tú kalla navn hansara, tí at hann skal frelsa fólk sítt frá syndum teirra” (Matt 1,21).
text: #000007
text: At hesin vikugamli drongurin fekk navnið Jesus, samstundis sum hann varð umskorin, var ikki bara ein jødisk siðvenja. Tí Jesus varð nevniliga á henda hátt lagdur undir Móselógina, eins og allir aðrir jødar.
text: #000008
text: Hann skuldi halda alla lógina og forskriftir hennara. Men hann skuldi gera tað, fyri at seta okkum í frælsi frá lógartrældómi – øll tey, ið trúgva á hann, bæði jødar og heidningar.
text: #000009
text: Sum Paulus skrivar í Galatabrævinum: “Men tá ið fylling tíðarinnar kom, sendi Gud son sín, føddan av kvinnu, føddan undir lóg, til tess at hann kundi keypa tey leys, sum vóru undir lóg, so at vit kundu fáa sonarættin” (Gal 4,4-5). Hann uppfylti alla lógina, men fekk sjálvur ikki ágóðan av tí. Nei, hann býtti um pláss við okkum. Hann gav okkum allan ágóðan av fullkomna lýdni sínum, og tók ístaðin alt okkara ólýdni á seg og doyði tí ein pínufullan og eyðmýkjandi, ja, mannminkandi deyða í okkara stað.
text: #000010
text: Tí snýr tað seg um at seta alt sítt álit á Jesus, og ikki at halda, at vit nokk skulu klára at svara fyri okkum sjálv á tí eina degi. Tí sum Paulus eisini skrivar til galatar, er tað ein fullkomiliga vónleys uppgáva: “Tí at so mangir, sum halda seg til lógargerningar, eru undir banning; tí at skrivað er: “Bannaður er hvør tann, sum ikki heldur fast við alt tað, sum skrivað er í lógbókini, so at hann ger eftir tí.” Men at eingin verður rættvísgjørdur fyri Gudi við lóg, tað er skilligt, tí at hin rættvísi skal liva við trúgv. Men lógin spyr ikki um trúgv, men heldur “tann, sum ger eftir hesum, skal liva við tað.” Kristus keypti okkum undan banning lógarinnar, við tað at hann varð banning fyri okkum, – tí at skrivað er: “Bannaður er hvør tann, sum á træi hongur” – fyri at signing Ábrahams kundi koma til heidningarnar í Kristi Jesusi, so at vit við trúnni kundu fáa fyrijáttan andans” (Gal 3,10-14).
text: #000011
text: Hetta frælsið kom Jesus fyri at vinna okkum. At hann gekk inn undir hesa tungu byrðu, sum einki annað menniskja í allari heimssøguni nakrantíð hevur megnað at bera – og at hann gjørdi tað fyri okkara skuld, í okkara stað. So at hann í grundini eisini hevur uppfylt alla lógina, øll lógarinnar rættvísu, men strangu krøv fyri okkum. Hetta frælsið hátíðarhalda vit áttanda jóladag.
text: #000012
text: So gevur tað kortini øgiliga góða meining at halda nýggjársdag sum ein kristnan høgtíðardag! Tí her fór hann undir verkið – nýføddi drongurin, sum var Guds einborni sonur sjálvur. Verkið, sum hann góð 30 ár seinni fullgjørdi á krossinum. Soleiðis sum himmalski faðir hansara eisini alment váttaði við at reisa hann upp frá deyðum páskamorgun.
text: #000013
text: Hesi lyfti kunnu vit taka við okkum inn í nýggja og ókenda árið! Tí so frægt vita vit um tað ókenda árið, at hvønn dag, sum Gud gevur okkum, hava vit tørv á, at ein annar ber okkara byrðar!
text: #000014
text: At ein annar – ein fullkomin og reinur og heilagur – ber revsingina fyri okkara syndir, føll og misbrot. So at vit – í trúnni á hann – kunnu ganga fullkomiliga frí. So at vit kunnu anda frítt. Og so at vit kunnu njóta Guds treytaleysa smíl móti okkum. Okkum, sum eru elskaðu barn hansara fyri sonar hansara Jesu Krists skuld eina.
text: #000015
text: Gott nýggjár – í Jesu navni!
text: #000016
text: Ólavur Jacobsen og Carsten Fonsdal Mikkelsen trúboðarar hjá Heimamissiónini vóru við til møtini í Vigeland í vikuskiftinum 23-25. juni. Millum møtini tosaðu teir saman um nakað av tí, sum teir høvdu v...
text: #000018
text: Mong her í Føroyum fylgja spent við norsku frásøgnunum um veking kring Vigeland Bedehus. Tað er hugaligt at hoyra so góð tíðindi, og tað er kanska eyka hugaligt hesaferð. Fyrst og fremst tí, at tað er...
text: #000020
text: Gamalt handrit fortelur um forfall hjá kristindóminum í Føroyum
text: #000021
text: Tú hevur møguliga hoyrt tíðindini um andaligu vekingina á fróðskaparsetrinum Asbury, har ein vanlig gudstænasta endaði við eini framhaldandi lovsangsløtu, har fólk játta sínar syndir, og gleðast um fr...
text: #000024
text: Kirkjuliga Heimamissiónin hevur í mong ár havt ein fastan talvudag í kirkjum okkara. Talvudagurin er vanliga sexagesima sunnudag (sunnudagin fyri føstuinngang), sum í ár er 12. februar. Virksemið hjá ...
text: #000026